Andrey Molchanov (tadbirkor)

Andrey Yuryevich Molchanov (  1971-yil 24-sentyabrda tugʻilgan) – rossiyalik tadbirkor. Iqtisodiyot fanlari doktori. Rossiyaning faxriy quruvchisi. U LSR guruhi (OAJ) asoschisi va asosiy aktsiyadori va Leningrad viloyatining Rossiya Federatsiyasi Federal Majlisi Federatsiya Kengashidagi sobiq vakili hisoblanadi.

Maʼlumoti 
1993-yilda Molchanov Sankt-Peterburg Davlat universitetining iqtisodiy fakultetini, 1998-yilda Rossiya Federatsiyasi Prezidenti huzuridagi Rossiya Davlat boshqaruvi akademiyasini (RAPA) tamomlagan. Andrey Molchanov iqtisod fanlari doktori unvoniga ham ega.

Bizneslari 
1993-yilda u Sankt-Peterburgda tadbirkorlik faoliyatini boshladi. U "Stroydetal" OAJni sotib oldi, unga duradgorlik buyumlari, beton, temir-beton buyumlar va metall konstruksiyalarni ishlab chiqarish. Mixail Romanov, Andrey Molchanovning amakisi bosh direktor boʻldi.sohalarini kiritdi.

1999-yilda "NPO Keramika" Yopiq aktsiyadorlik jamiyatini sotib olish bilan LSR Group Sankt-Peterburg va Leningrad viloyatidagi eng yirik gʻisht ishlab chiqaruvchi tadbirkorkorlardan biri boʻldi.

2003-yilda mexanizatsiyalashgan xizmatlar bozoriga kirish toʻg'risida qaror qabul qildi, buning uchun "UM-260" minora kranlarini ishlatish kompaniyasi sotib oldi.

LSR guruhi 

2013-yilning aprelidan 2015-yilning apreligacha LSR guruhi direktorlar kengashi raisi lavozimida ishlagan.

2015-yil 18-maydan buyon LSR guruhi va LSR MChJ bosh direktori lavozimida ishlab kelgan.

2016-yil 21-martda u Qurilishdagi oʻzini oʻzi tartibga soluvchi tashkilotlarning XI Butunrossiya Kongressida Quruvchilar milliy assotsiatsiyasi prezidenti etib saylandi.

2017-yilda u Delovoy Peterburg gazetasi tomonidan yilning eng yaxshi menejeri deb topildi.

2018-yilda Andrey Molchanov Leningrad viloyatining faxriy fuqarosi unvoniga sazovor boʻldi. 2018-yil may oyida LSR guruhi direktorlar kengashi Molchanovni keyingi uch yilga bosh direktor etib qayta sayladi.

2019-yilda u "Delovoy Peterburg" nashri boʻyicha eng yaxshi top-menejerlar reytingida "Uy-joy qurilishi" nominatsiyasida gʻolib chiqdi.

Siyosatdagi faoliyati 
Saylovning birinchi bosqichi majoritar tizimda o‘tkazildi, 50 nafar deputat okruglar tomonidan saylandi. Molchanov ikkinchi bosqichga chiqdi va u yerda Aleksandr Proxorenkoga yutqazdi.

Andrey Molchanov Leningrad viloyati gubernatori (2008-yil yanvar oyida saylangan) va Mustaqil Davlatlar Hamdoʻstligi masalalari boʻyicha Federatsiya Kengashi qoʻmitasi raisi (2009-yil dekabr oyida saylangan) Valeriy Serdyukov vakili boʻlgan Federatsiya Kengashi aʼzosi edi. Leningrad viloyati vakili sifatida u 2008-yildan 2013-yilgacha Rossiya Federatsiyasi Federal Majlisi Federatsiya Kengashi aʼzosi edi.

Xayriya ishlari 
2022-yilda u meʼmor Konstantin Melnikovning Krivo-Arbatskiy koʻchasidagi uyini tiklash uchun 2,5 million dollar ajratdi.

Daromadi va mulklari 
Molchanov 120 million dollarlik Aurora nomli yaxtaga ega. U yana Kipr fuqaroligiga ham ega.

2018-yil yanvar oyida Molchanov Qoʻshma Shtatlar Gʻaznachilik departamentining Vladimir Putinga yaqin boʻlgan "oligarxlar ro'yxati"ga kiritildi. AQSh maʼmuriyati qonunga koʻra eʼlon qilishi kerak boʻlgan roʻyxatga 114 nafar yuqori martabali siyosiy arbob va 96 nafar oligarx kiritilgan boʻlib, ularning barchasi Rossiya prezidenti Vladimir Putin davrida mashhurlikka erishgan.

Oilasi 
Molchanov uylangan, olti farzandi bor. Molchanovning rafiqasi – Elizaveta Molchanova. U xayriya ishlari bilan shugʻullanadi va "Dobrotorium" jamgʻarmasining tashabbuskori hisoblanadi.

Uning oʻgay otasi Yuriy Molchanov Leningrad davlat universiteti (LDU) xalqaro aloqalar boʻyicha prorektori boʻlgan. 2004 – 2012-yillarda Sankt-Peterburg gubernatorining oʻrinbosari boʻlgan.

Manbalar 

Rossiya milliarderlari
1971-yilda tugʻilganlar
Yashayotgan insonlar